Urbodomo de Vieno

Urbodomo de Vieno () estas la novgotika Nova Urbodomo de Vieno, konstruita en 1872-1883 laŭ projekto de la germana arkitekto Friedrich von Schmidt sur la ĵuskreita Ringostrato, ĉar la antaŭa oficejo, konstruita en 1316 kaj rekonstruita en 1700, iĝis malsufiĉa por la kreskinta oficistaro. 

 Konstruado 
La urbestro Cajetan Felder hastis, ĉar apude samtempe kreskis kelkaj grandaj kaj prestiĝaj konstruaĵoj — la Viena Ŝtata Operejo, la parlamentejo, la ĉefsidejo de la Viena universitato, ktp. 

Ĝia 98-metra centra turo altas nur unu metron malpli ol tiu de Votivkirche. 1575 ĉambroj okupas 113 mil m². En 2012 komenciĝis rekonstruado, kiu devos finiĝi en 2023.

Ĉiujare estas aranĝata la tiel nomata operkinejo, kiu funkcias de julio ĝis aŭgusto kaj ebligas spekti operojn subĉiele. Sidvicoj staras inter la Urbodomo kaj Urbodoma parko kaj granda ekrano pendas sur la Urbodomo.

 Vidu ankaŭ 
 Urbodoma parko (Vieno)

 Eksteraj ligiloj 
 Oficiala retejo 
  (la impresoj de esperanto-vojaĝanto, 2016) 

 Referencoj 

Kategorio:Konstruaĵoj en Interna urbo (Vieno)
Vieno
Kategorio:Aperis en 1883
Kategorio:Konstruaĵoj finitaj en 1880-1889
Kategorio:Novgotikaj konstruaĵoj en Aŭstrio